പാറൊ തക്ത്സാങ്

കടുവയുടെ കൂട് (ടൈഗേഴ്സ് നെസ്റ്റ്) എന്നറിയപ്പെടുന്ന തക്ത്സാങ് പാൽഫഗ് മൊണാസ്റ്ററിയുടെ സാധാരണയായി വിളിക്കപ്പെടുന്ന പേരാണ് പാറൊ തക്ത്സാങ് (ദ്സോങ്ഖ:  སྤ་གྲོ་སྟག་ཚང་ spa phro stag tshang / spa gro stag tshang). ഹിമാലയൻ ബുദ്ധമതത്തിലെ ഒരു പ്രധാന പുണ്യസ്ഥലവും ക്ഷേത്രസമുച്ചയവുമാണിത്. ഭൂട്ടാനിലെ പാറൊ താഴ്വരയിലെ ഒരു മലഞ്ചരിവിലാണ് ഇത് സ്ഥിതിചെയ്യുന്നത്. എട്ടാം നൂറ്റാണ്ടിൽ ഗുരു പദ്മസംഭവ മൂന്ന് വർഷവും മൂന്ന് മാസവും മൂന്ന് ആഴ്ചയും മൂന്ന് ദിവസവും മൂന്ന് മണിക്കൂറും ധ്യാനിച്ചതായി കരുതപ്പെടുന്ന തക്സങ് സെൻഗെ സംഡപ് എന്ന ഗുഹ സ്ഥിതിചെയ്യുന്ന സ്ഥലത്ത് ക്ഷേത്രസമുച്ചയം ആദ്യമായി പണിഞ്ഞത് 1692-ലാണ്. ഭൂട്ടാനിൽ  ബുദ്ധമതം സ്ഥാപിച്ചതായി കരുതപ്പെടുന്ന വ്യക്തിയാണ് പദ്മസംഭവ. ഇദ്ദേഹം ഭൂട്ടാനിലെ പ്രധാന ആരാധനാമൂർത്തിയാണ്. ഇദ്ദേഹം ധ്യാനിച്ചതായി കരുതപ്പെടുന്ന പതിമൂന്ന് കടുവമടകളിൽ ഏറ്റവും പ്രശസ്തമാണ് പാറൊ തക്ത്സാങ്.

ഭൂമിശാസ്ത്രം
പാറൊ നഗരത്തിന്  വടക്കാണ് ഇത് സ്ഥിതി ചെയ്യുന്നത്. സമുദ്രനിരപ്പിന് 3120 മീറ്റർ മുകളിലാണ് ക്ഷേത്രസമുച്ചയം. മലയുടെ താഴ്വാരത്തിൽ നിന്ന് 900 മീറ്റർ മുകളിൽ പാറൊ നദിയുടെ വലതുവശത്തായാണ് ഇത്.]). മൊണാസ്റ്ററിയിലേയ്ക്ക് പല വഴികളുണ്ട്. പല ദിവസങ്ങളിലും കെട്ടിടസമുച്ചയം മേഘാവൃതമായിരിക്കും.

അവലംബം

കൂടുതൽ വായനയ്ക്ക്
 Guide to Taktshang: Restored Taktshang, Department of Culture, Thimphu, Bhutan 2005. ISBN 99936-617-1-6
 Seeds of Faith: A Comprehensive Guide to the Sacred Places of Bhutan vol. 1, pp. 121–125, KMT Publishers, Thimphu, Bhutan 2008. ISBN 99936-22-42-7


പുറത്തേയ്ക്കുള്ള കണ്ണികൾ


വർഗ്ഗം:ഭൂട്ടാൻ - അപൂർണ്ണലേഖനങ്ങൾ